'बड़े मियां छोटे मियां' के सेट से सामने आया वीडियो, इस सीक्वेंस में लगे 15 करोड़
Akshay Kumar spotted shooting action scene despite injury: Video from 'Bade Miyan Chote Miyan अक्षय कुमार इन दिनों स्कॉटलैंड में टाइगर श्रॉफ के साथ अपनी अपकमिंग फिल्म ‘बड़े मियां छोटे मियां’ की शूटिंग कर रहे हैं।
अक्षय कुमार इन दिनों स्कॉटलैंड में टाइगर श्रॉफ के साथ अपनी अपकमिंग फिल्म ‘बड़े मियां छोटे मियां’ की शूटिंग कर रहे हैं। इस दौरान एक्शन सीक्वेंस करते समय उनके घुटने में गंभीर चोट लग गई थी। इसके बावजूद अक्षय शूटिंग करते हुए नजर आए, जिससे जुड़ा एक वीडियो सोशल मीडिया पर सामने आया है।
इस वीडियो में अक्षय बाइक से उतरते हुए नजर आ रहे हैं। इस दौरान उनके क्रू मेंबर्स उनकी मदद करते हुए नजर आए। एक्टर घुटने में चोट लगे होने के कारण छड़ी के सहारे चल रहे हैं।
इस एक्शन सीन के लिए 15 करोड़ रुपए खर्च हुए 
पिंकविला की रिपोर्ट के अनुसार फिल्म की शूटिंग यूके में चल रही हैं। ये एक बड़ा एक्शन सीन है जिसके लिए निर्माता जैकी भगनानी 15 करोड़ रूपए खर्च कर रहे हैं। ऐसे में सारी तैयारी के बाद उसे शूट नहीं किया जाए, तो प्रोड्यूसर को नुकसान हो जाएगा। इसलिए अक्षय ने स्टंट डायरेक्टर क्रेग मैक्रे के साथ इस सीक्वेंस की शूटिंग घायल घुटने के साथ ही शुरू कर दी है।
पहली बार टाइगर श्रॉफ के साथ दिखेंगे अक्षय
फिल्म ‘बड़े मियां छोटे मियां’ में अक्षय कुमार, टाइगर श्रॉफ के साथ सोनाक्षी सिन्हा भी नजर आएंगी। अली अब्बास जफर फिल्म के डायरेक्टर हैं। वहीं, वाशु भगनानी, दीपशिखा देशमुख और हिमांशु किशन मेहरा फिल्म प्रोड्यूस कर रहे हैं। दोनों ही एक्टर्स यूके की जगहों पर बाइक, हेलिकॉप्टर, कार के साथ एक्शन सीक्वेंस की शूटिंग कर रहे हैं। इस वजह से इस फिल्म में भी हाई ऑक्टेन एक्शन सीन होने की उम्मीद है।
300 करोड़ के बजट में बनी फिल्म 
बड़े मियां छोटे मियां' बड़े लेवल पर बनने वाली एक्शन फिल्म है। रिपोर्ट्स के मुताबिक फिल्म का बजट 300 करोड़ रखा गया है। इसे 100 दिनों में दुनिया के चार देशों में शूट किया जाना है। वहीं फिल्म की शूटिंग अप्रैल 2023 में खत्म हो जाएगी।